kalixlouiis/myanmar-wikipedia-corpus huggingface dataset:
မြန်မာနိုင်ငံသို့လာစဉ်တွေ့ဆုံခြင်း နှင့် ဂျပန်နိုင်ငံ သို့ ဖိတ်ခေါ်ခြင်းများရှိခဲ့သည်။
အလားတူ သမ္မတဦးထင်ကျော် အစိုးရအဖွဲ့ လက်ထက်၊သမ္မတဦးဝင်းမြင့် အစိုးရအဖွဲ့ လက်ထက် တို့တွင်လည်း ဂျပန်-မြန်မာဆက်ဆံရေး ခိုင်မာခဲ့သည်။
နိုင်ငံတော်၏အတိုင်ပင်ခံပုဂ္ဂိုလ် သည် ၂၀၁၆ ခုနှစ် နိုဝင်ဘာ ၁ရက် မှ ၅ရက်နေ့အထိ ဂျပန်နိုင်ငံသို့ ချစ်ကြည်ရေးခရီးစဉ်သွားရောက်ခဲ့သည်။
သမ္မတဦးထင်ကျော် ကိုလည်း ဂျပန် နိုင်ငံ သို့ဖိတ်ကြားခဲ့သည့် အပြင် နှစ်နိုင်ငံခေါင်းဆောင်များ၏ အပြန်အလှန်ခရီးစဉ်များက စဉ်ဆက်မပြတ်ရှိခဲ့သည်။
စီးပွားရေးပူးပေါင်းဆောင်ရွက်မှုများ ၂၀၁၀ပြည့်နှစ်နောက်ပိုင်း မြန်မာ့စီးပွားရေး ပြုပြင်ပြောင်းလဲမှုများကြောင့် ဂျပန်နိုင်ငံသည် ၎င်း၏ ရင်းနှီးမြှုပ်နှံမှုများအား မြန်မာနိုင်ငံတွင် တိုးမြှင့်ခဲ့သည်။
၂၀၁၃ ခုနှစ် ဂျပန်ဝန်ကြီးချုပ် ရှင်ဇိုအာဘေး၏ မြန်မာနိုင်ငံခရီးစဉ်အတွင်း ဂျပန်နိုင်ငံစီးပွားရေးလုပ်ငန်းရှင်များပါ လိုက်ပါလာကြပြီး ကြီးမားသည့် ရင်းနှီးမြှပ်နှံမှုများအား မြန်မာတွင်ပြုလုပ်ကြသည်။
၂၀၁၅ ခုနှစ်တွင် ဂျပန်နှင့် မြန်မာနှစ်နိုင်ငံ ပူးပေါင်းမှုဖြင့် သီလဝါအထူးစီးပွားရေးဇုန် အား ဖွင့်လှစ်သည်။
အထင်ကရ ကုမ္ပဏီကြီးများလည်း လာရောက် ရင်းနှီးမြှပ်နှံကြသည်။
ဂျပန်နိုင်ငံ၏ထင်ရှားသည့် အကူအညီများ ဂျပန်နိုင်ငံမှ မြန်မာနိုင်ငံသို့ ကျန်းမာရေး၊ ပညာရေး၊ စိုက်ပျိုးရေး၊ လူ့စွမ်းအားအရင်းအမြစ် ဖွံ့ဖြိုး တိုးတက်ရေး၊ အပူပိုင်းဇုံ သစ်တောထိန်းသိမ်းရေး၊ အခြေခံအဆောက်အအုံဖွံ့ဖြိုး တိုးတက်ရေး၊ ရေရရှိရေးနှင့် လျှပ်စစ်မီးရရှိရေးစသည့် ဦးစားပေးနယ်ပယ်များတွင် အကူအညီ (ODA Grant)များ ပေးအပ်လျက်ရှိသည်။
အောက်ပါ အကြောင်းအရာများမှာ အထူးထင်ရှားသည်။
ဂျပန်အပြည်ပြည်ဆိုင်ရာပူးပေါင်းဆောင်ရွက်ရေးအေဂျင်စီ (JICA Myanmar)၊ လူ့စွမ်းအားအရင်းအမြစ် ဖွံ့ဖြိုးတိုးတက်ရေးဆိုင်ရာ ပညာသင်ဆုများ၊ ဂျပန်နိုင်ငံအစိုးရမှ ပေးအပ်သည့် အကူအညီများ (ODA Grant)၊ ဂျပန်နိုင်ငံအစိုးရမှ ပေးအပ်သည့် ချေးငွေများ (ODA Loan)၊ ဂျပန်တံတား (သာကေတတံတား)၊ သန်လျင်တံတား (အမှတ် ၃)၊ ရန်ကုန်-ဒလမြစ်ကူးသင်္ဘော (ချယ်ရီသင်္ဘော)၊ ဂျပန်ဆေးရုံ ဟု လူသိများသည့် အထွေထွေရောဂါကု ဆေးရုံသစ်ကြီး (ရန်ကုန်)။
၂၀၂၁နောက်ပိုင်း အခြေအနေ ၂၀၂၁ ခုနှစ် ဖေဖော်ဝါရီ ၁ ရက် မြန်မာနိုင်ငံစစ်အာဏာသိမ်းပြီးနောက် ၁၃ ရက်အကြာတွင် ထောင်နှင့်ချီသော ဆန္ဒပြသူများက တိုကျိုတွင် ဆန္ဒပြခဲ့ကြသည်။
ဂျပန်နိုင်ငံသည် ၂၀၂၁ ခုနှစ် ဖေဖော်ဝါရီ ၂၁ ရက်နှင့် ဖေဖော်ဝါရီ ၂၈ ရက်တို့တွင် မြန်မာနိုင်ငံအာဏာသိမ်းမှုကို နှစ်ကြိမ်တိုင်တိုင် ရှုတ်ချခဲ့ပြီး ထောင်သွင်းအကျဉ်းချခံနေရသူများအား ပြန်လွှတ်ပေးရန်တောင်းဆိုခဲ့သည်။
၂၀၂၁ ခုနှစ် မေလ ၄ ရက်နေ့ မြန်မာနိုင်ငံဆန္ဒပြပွဲအတွင်း ဂျပန်သတင်းထောက် Yuki Kitazumi ဖမ်းခံရသည်။
မမှန်သတင်းများ ဖြန့်ဝေသည်ဆိုသောစွပ်စွဲချက်ဖြင့် အာဏာသိမ်းပြီးနောက်ပိုင်း ပထမဆုံးဖမ်းခံလိုက်ရသည့် နိုင်ငံခြားသတင်းထောက်တစ်ဦးဖြစ်ပြီး၊ ဂျပန်နိုင်ငံ၏ ဖိအားနှင့်မေတ္တာရပ်ခံများကြောင့် ၂၀၂၄ ခုနှစ် မေလ ၁၃ရက်နေ့တွင် စစ်ကောင်စီက သတင်းထောက်ကို အမှုရုပ်သိမ်းပြန်လွှတ်ခဲ့သည်။
ထိုကာလနောက်ပိုင်း ဂျပန်က မြန်မာ့အရေးဆောင်ရွက်သူများဖြစ်သည့် ဂျပန်-မြန်မာချစ်ကြည်ရေးဥက္ကဋ္ဌ ဝါတာနာဘေး နှင့် ငြိမ်းချမ်းရေးအကျိုးဆောင် နီပွန်ဖောင်ဒေးရှင်းဥက္ကဋ္ဌ ဆာဆာကာဝါ တို့အား ဆက်တိုက်စေလွှတ်ကာ မြန်မာ့အရေး ကိုကြားဝင်ခဲ့သည်။
ယင်းအပြင် ပြန်လည်ဖြစ်ပွားနေသည့် ရခိုင်ပြည်နယ်တွင်းတိုက်ပွဲများ ရပ်စဲရေးအပေါ်ကိုလည်း ဆာဆာကာဝါက ကြားဝင်ပေးသည်။
တစ်ဖက်တွင်လည်း အမျိုးသားညီညွတ်ရေးအစိုးရ(NUG) ၏ ဂျပန်နိုင်ငံဆိုင်ရာကိုယ်စားလှယ် စောဘလှသိန်းကိုလည်း နိုင်ငံအတွင်းရုံးခန်း ဖွင့်ခွင့်ပေးခဲ့သည်။
၂၀၂၄ ခုနှစ် မေလ အတွင်း အမျိုးသားညီညွတ်ရေးအစိုးရ အပါအဝင် မဟာမိတ်တိုင်းရင်းသားလက်နက်ကိုင်အဖွဲ့များဖြစ်သည့် K3C စုဖွဲ့မှု ခေါင်းဆောင်ပိုင်းများအား ဂျပန်နိုင်ငံသို့ ဖိတ်ခေါ်ခဲ့ပြီး ထိတွေ့ဆက်ဆံမှုများပြုလုပ်ခဲ့သည်။
ယဉ်ကျေးမှုဖလှယ်မှု ဂျာနယ်ကျော် မမလေး၏ နာမည်ကျော် “သွေး” ဝတ္တုအား ဂျပန်ဒါရိုက်တာ Koji Chino က ၂၀၀၃ ခုနှစ်တွင် ပထမဦးဆုံးသော ဂျပန်-မြန်မာ ချစ်ကြည်ရေး ပူးပေါင်း ရုပ်ရှင် ရိုက်ကူးမှုအနေဖြင့် ဆောင်ရွက်ခဲ့သည်။
အင်္ဂလိပ်ဘာသာဖြင့် "The bonds of blood" ၊ဂျပန်ဘာသာဖြင့် "Chi no Kizuna" ဟု အမည်ပေးထားသည့် “သွေး”ရုပ်ရှင် သည် အထူးထင်ရှားခဲ့သည်။
ဂီတပူးပေါင်းဖလှယ်ရေး အစီစဉ်အရ မြန်မာနိုင်ငံက Iron Cross ဂီတအဖွဲ့အား ၂၀၁၀ပြည့်နှစ် တွင် တိုကျိုမြို့ သို့ ဖိတ်ကြားကာ သီဆိုဖျော်ဖြေစေခဲ့သည်။
ထို့အပြင် မြန်မာ-ဂျပန် ချစ်ကြည်ရေး အထိမ်းအမှတ်အဖြစ် ဂျပန်နိုင်ငံ၏အမျိုးသားသင်္ကေတ ချယ်ရီပင် များအား ၂၀၁၇ ဇန်နဝါရီ ၂၉ ရက်ကစပြီး နေပြည်တော်၊ လွှတ်တော်သွားရာ လမ်းတစ်လျှောက် ချယ်ရီပင် ၁၀၀ ကို စိုက်ပျိုးခြင်းဖြင့် နေပြည်တော်အပါအဝင် ရန်ကုန်၊ ချင်းပြည်နယ်၊ မိုးကုတ်၊ ပြင်ဦးလွင်၊ ကလောနှင့် အင်းလေးဒေသတို့တွင် ဆက်တိုက် စိုက်ပျိုးလျှက်ရှိသည်။
မြန်မာနိုင်ငံက ရန်ကုန် အပါအဝင် ပုသိမ် နှင့် မော်လမြိုင် အစရှိသည့် မြို့များ နှင့် ဂျပန်နိုင်ငံ ရှိ မြို့များအား ညီအမမြို့များ အဖြစ် သတ်မှတ်ပြီး ယဉ်ကျေးမှုဆိုင်ရာ ပူးပေါင်းဆောင်ရွက်မှုများလည်း ရှိသည်။
ကိုးကား ဂျပန် ကဏ္ဍ:ဂျပန်-မြန်မာ ဆက်ဆံရေး ကဏ္ဍ:ဂျပန်နိုင်ငံ၏ နှစ်နိုင်ငံဆက်ဆံရေး။
မြန်မာ–ဗာတီကန် ဆက်ဆံရေးသည် မြန်မာနိုင်ငံ နှင့် ဗာတီကန်မြို့တော် တည်ရှိရာ ဟိုလီဆီး (ဗာတီကန်နန်းတော်) တို့အကြား နှစ်နိုင်ငံဆက်ဆံရေးကို ရည်ညွှန်းသည်။
နှစ်နိုင်ငံဆက်ဆံရေးအား ၂၀၁၇ခုနှစ် မေလ ၄ရက်နေ့တွင် စတင်ထူထောင်ခဲ့ကြသည်။
ဗာတီကန် သည် ရန်ကုန် တွင် ပုပ်ရဟန်းမင်းကြီး ၏ ကိုယ်စားလှယ်တစ်ဦး ထားကာ မြန်မာနိုင်ငံ ကလည်း ဗာတီကန် တွင် သံရုံး ဖွင့်လှစ်ထားသည်။
သမိုင်းကြောင်း ၁၉၉၀ပြည့်နှစ် မှ ၂၀၁၇ ခုနှစ်အတွင်း ဗာတီကန် သည် မြန်မာနိုင်ငံကက်သလစ်ဘာသာဝင်များထံတွင် အစိုးရ၏တရားဝင်ကိုယ်စားလှယ်မဟုတ်သော ကိုယ်စားလှယ်များထားရှိခဲ့ဖူးသည်။
၂၀၁၇ ခုနှစ် နှစ်စပိုင်းတွင် ဟိုလီဆီး ဘက်က သံတမန်ဆက်ဆံရေးထူထောင်ရန် မြန်မာဘက်သို့ အဆိုပြုခဲ့သည်။
ယင်းအပေါ် မြန်မာဘက်ကလည်း လက်ခံခဲ့ပြီး ၂၀၁၇ ခုနှစ် မေလ ၄ရက်နေ့တွင် တရားဝင် သံတမန်ဆက်ဆံရေး ထူထောင်ကြသည်။
မြန်မာနိုင်ငံသည် ဗာတီကန် နှင့် သံတမန်ဆက်ဆံရေး ထူထောင်သည့် ၁၈၃ ခုမြောက်နိုင်ငံ ဖြစ်လာခဲ့ပြီး ဗာတီကန် သည်လည်း မြန်မာနိုင်ငံ နှင့် သံတမန်ဆက်ဆံရေးထူထောင်သည့် ၁၁၈ ခုမြောက် နိုင်ငံ ဖြစ်လာခဲ့သည်။
နှစ်နိုင်ငံဆက်သွယ်ရေး နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် သည် ၂၀၁၇ ခုနှစ် ဥရောပခရီးစဉ် အတွင်း ဗာတီကန် သို့ ရောက်ရှိခဲ့ပြီး မြန်မာ နှင့် ဗာတီကန်အကြား တရားဝင်သံတမန်ဆက်ဆံရေးကို အပြည့်အဝ အပြန်အလှန်ထူထောင်ထားရှိရန် သဘောတူခဲ့သည်။
၂၀၁၇ ခုနှစ် နိုဝင်ဘာ ၂၇ ရက် နေ့တွင် ပုဂ်ရဟန်းမင်းကြီး သည် မြန်မာနိုင်ငံ သို့ ပထမဆုံးအကြိမ် မြန်မာပြည် ခရီးစဉ် လာရောက်ခဲ့သည်။
ကိုးကား ဗာတီကန် ကဏ္ဍ:ဗာတီကန်-မြန်မာ ဆက်ဆံရေး ကဏ္ဍ:ဗာတီကန်၏ နှစ်နိုင်ငံဆက်ဆံရေး။
ရူပဗေဒရှိ လည်ဟုန် () (moment of momentum သို့မဟုတ် rotational momentum) မျဉ်းဖြောင့်ရွေ့လျားမှု၏ အဟုန် (momentum) ကဲ့သို့သော လည်ပတ်မှု၏ လည်တောင့်အင်တခုခုကို လည်ထောင့်နှုန်းတခုခုသို့ ရောက်ရှိလည်ပေနေရွေ့ခြင်း အဟုန်သဘောမျိုး ဖြစ်၏။
၎င်းသည် ဦးတည်ချက်သဘောနှင့် ပမာဏသဘော ၂ခုလုံး ပါရှိသည့် ဗှတ္တာတိုင်းဖွယ် ဖြစ်ပြီး၊ ဇာတ်ကောင်အားအတိုးအလျော့ မရှိသော ဖြစ်အင်စု (closed system) တခုအတွင်း၊ အားလုံးပေါင်း လည်ဟုန်က ဦးတည်ရာရော ပမာဏပါ ခြုံငုံအပြောင်းအလဲ မရှိစဉ် ဇာတ်ကောင်တစ်ခု၏ လည်ဟုန် အတိုးနှင့် အခြားတစ်ခု၏ လည်ဟုန် အလျော့တို့ ကိုက်ညီပြောင်းလဲနေနိုင်ခြင်းဖြင့် ဆက်လက်တည်မြဲတတ်သော သဘောသတ္တိ တစ်မျိုး ဖြစ်၍၊ အရေးပါလှသော ရူပဗေဒသုံး တိုင်းဖွယ်အခြင်းအရာ တစ်ခု ဖြစ်၏။
မျဉ်းဖြောင့်အတိုင်း ရွေ့လျားမှုအတွင်း အဟုန် (linaer momentum) ၏ အဖြစ် နှင့်အပြိုင်၊ စက်ဝိုင်းပုံ ရွေ့လျားမှု(Circular Motion) တစ်ခု၏ စက်ဝိုင်းပုံ လည်ဟုန် (circular-rotational anuglar momentum) မှာ ဖြစ်ပေမည်။
က လည်တောင့်အင် (moment of intertia) ဖြစ်၍၊ က (ထောင့်ပြောင်းနှုန်း အဖြစ် ပြသော) လည်နှုန်း ဖြစ်၏။
သို့နှင့် လည်ခြင်းအဟုန်ပြ ဗှတ္တာ (မြားသဖွယ်) ၏ ဘက်လှည့်ရာ(ဦးတည်ချက်)မှာ ၎င်းစက်ဝိုင်းပုံရွေ့လျားမှု ပြင်(plane) မှ ထောင့်မတ်ကျထွက်ပေါ်နေမည်မျိုး။
တိုင်းကြောင်း၃ခုပါရှိသည့် ရပ်ဝန်း (3-dimensional space) အတွင်း ဒြပ်စတစ်စ၏ လည်ဟုန် (angular momentum) ဆိုသည်မှာ၊ ရှေးရိုးရူပဗေဒ အရ၊ ဘက်လှည့်ပြ ဗှတ္တာ (pseudovector)မျိုး ဖြစ်ပြီး အဖြစ်၊ ထိုဒြပ်စလည်ပတ်လမ်းကွေး၏ ဗဟိုနေရာမှ ကွာဝေးမှု တည်နေရာပြ ဗှတ္တာ နှင့် အဟုန် ဗှတ္တာ (နျူတန်ပျိုး ရူပဗေဒ အရ) တို့၏ ကြက်ခြေခတ်ပြ မြှောက်လဒ် ဖြစ်၏။
ထို့ကြောင့် (ဘက်လှည့်ပြ ဗှတ္တာ ဖြစ်လျက်) အဖြောင့်ရွေ့ပြ အဟုန်ဗှတ္တာကဲ့သို့ အရာဝတ္ထု၏ ရွေ့လျားနေမှုလမ်းကြောင်းအတိုင်း ဦးတည်တည်ရှိသည့် ဗှတ္တာမျိုး မဟုတ်ဘဲ၊ မည်သည့် အမှတ်ကို ဗဟိုတာရင်းပြု၍ ဤ လည်ဟုန်ဗှတ္တာကို တွက်ထုတ် ကိုင်တွယ်မည်ဟူသောာ ယူဆဓါးထစ်ချက်ကို လိုက်၍ ဦးတည်ချက် (ဘက်လှည့်) ပြနေမည့် ဗှတ္တာအတိမမြောက်သည်မျိုး ဟုလည်း ဆိုကြသည်။
အကိုးအကား ကဏ္ဍ:ရူပဗေဒ။
ရူပဗေဒတွင် သို့မဟုတ် ဟု သင်္ကေတပြုရိုး၊ အရာဝတ္ထုတခုခု၏ ထောင့်ပြောင်းနှုန်း (သို့) လည်နှုန်း (သို့) လည်ထောင့်နှုန်း () ဟူသည်မှာ - စံတိုင်သဖွယ် စိတ်ကူးမျဉ်း တခုခုမှ တိုင်းတာလျှင် ထိုအရာ၏ တည်နေရာပြ ထောင့်တိုင်းတာရရှိမှု ၏ အချိန်နှင့်အမျှ ပြောင်းလဲနေနှုန်း ဖြစ်၏၊ တနည်းအားဖြင့် အာကာသ(နေရာရပ်ဝန်း) အတွင်း အရာဝတ္ထုတခုခု၏ ထိုစံတိုင်မျဉ်းရာတဝိုက် လှည့်လည်မှုဖြစ်ပေါ်နေသည့် နှုန်းထားကို ဟု သင်္ချာ ညွှန်းလုံး (mathematical formula) အားဖြင့် ဖွင့်ဆိုနိုင်၏၊ က ချအမှတ်(ကိုဩဒီးနိတ်)၏ ထောင့်တိုင်းပြ တည်နေရာ ဗှတ္တာအပိုင်းစ ကိန်းလုံး ဖြစ်၏။
မျဉ်းဖြောင့်အတိုင်း ရွေ့လျားမှု (Linear Motion) တခုခု၏ အလျင် ဗှတ္တာ (linear velocity vector) နှင့်အပြိုင်၊ စက်ဝိုင်းပုံ ရွေ့လျားမှု (Circular Motion) ပုံစံမျိုး၏ လည်ပတ်နေခြင်း အမြန်နှုန်းပမာဏ (magnitude) နှင့် လည်ပတ်နေခြင်း ဘက်လှည့် (orientation) ကို ကိုယ်စားပြုသည့် ဤ လည်ထောင့်နှုန်း ဗှတ္တာ (rotational angular velocity vector) မှာ ဖြောင့်အလျင်ဗှတ္တာ ကဲ့သို့မူ တကယ့်ရွေ့လျားမှု၏ ဦးတည်ချက်အတိုင်း မိမိ၏လားရာ(direction) တည်ရှိနေသည့် ဗှတ္တာအရင်းအစစ်မျိုး မဟုတ်၊ ဘက်လှည့်ပြ ဗှတ္တာ(pseudovector) တစ်မျိုးသာ ဖြစ်၏။
အမည်းရောင် စက်ဝိုင်းရာသည် အရာဝတ္ထု၏ ရွေ့လျားမှု အလျင်လမ်းကြောင်း ဖြစ်၍ အချိန်အခိုက် တတံ့စီ၏ အလျင်() တို့က ဝန်းထိမျဉ်း ဦးတည်လားရာတို့ ကိုယ်စီ ရှိနေမည်။
အပြာရောင်မျာ လည်ပတ်နေပုံ စက်ဝိုင်းလမ်းကြောင်း၏ အချင်းဝက်သဖွယ် အကွာအဝေး ( ဖြစ်၏။
အနီရောင်မှာ ထိုလည်ပုံတစ်ခုလုံး၏ အမြန်နှုန်း၊ အချင်းဝက်သဖွယ် ဗဟိုဆန့် အကွာအဝေး (တနည်းအားဖြင့် လမ်းကြောင်း၏ ကွေးမှု-ဖြောင့်မှု ပမာဏ)၊ လှည့်ပတ်လမ်းကြောင်း၏ ဘက်လှည့် စသည်တို့ကို ခြုံငုံဖော်ပြသည့် လည်နှုန်းဗှတ္တာ (angualr velocity vector) ဖြစ်ချေ၏။
လက်ဝဲရစ်လှည့်နေခြင်း ဖြစ်၍ အပေါ်လက်သို့ လည်နှုန်းဗှတ္တာ(အနီမြား) ဘက်လှည့်ဦးတည်ထားခြင်း။
သို့နှင့် ၎င်း၏ လားရာက လည်ပတ်နေသော ပြင်နေရာပေါ် ထောင့်မတ်ကျနေလျက် လည်ပတ်ပုံ၏ ဘက်လှည့်ကို ညွှန်ပြလျက် ရှိနေမည်။
သာဓအားဖြင့် လှည့်ပတ်ပုံက ကာတက်စီးယန်း အမှတ်ချအိမ် အားဖြင့် -ပြင်ပြားရာအတွင်း နာရီလက်တံအတိုင်း (clockwise) အတိုင်း လှည့်လည်နေမှုမျိုး ဖြစ်လျှင် သမားရိုးကျအားဖြင့် -စံတိုင်(ဝင်ရိုး)၏ အနုတ်တန်ဖိုးဘက်သို့ ရှိနေမည်၊ နာရီလက်တံပြောင်းပြန် (anti-clockwise) လှည့်ပတ်နေမှုမျိုး ဖြစ်လျှင် ထိုဝင်ရိုးအတိုင်း အပေါင်းတန်ဖိုးဘက်သို့ ရှိအံ့။
သို့နှင့် ၎င်း၏ ပမာဏသဘောကမူ မည်မျှသော စက်ဝိုင်ပုံဆန်ဆန် ပမာဏ အဝန်းအတွင်း မည်မျှသော အဖြောင့်အတိုင်း ဝန်းထိအမြန်နှုန်း ဖြင့် သွားနေကြောင်း အချိုးအစားကို ဖော်ပြလျက် ရှိနေမည်။
ဟူသည်မျိုး ဖြစ်၏။
လည်ထောင့်နှုန်း(လည်နှုန်း) နှစ်မျိုးနှစ်စား လည်ပတ်မှု၏ ဗဟိုဆန်သည့်အမှတ် မှ သီးခြားကွာလှမ်းနေသည့် ဒြပ်စ ထုထည် တခုခု၏ ထိုအမှတ်ပတ်လည် လှည့်ပတ်(revolving) နေနှုန်းကို ဖော်ပြရာကျလျှင် (ဝန်းရံ)လှည့်လည်နှုန်း (orbital angular velocity) ဟု ခွဲခေါ်နိုင်၏၊ ဆိုလိုရာဒြပ်သား၏ ထုထည်ပြင်ပမှ အမှတ်နေရာတခုကို လှည့်ပတ်ခြင်း မဟုတ်ဘဲ မိမိကိုယ်တိုင်ထုထည် အတွင်း အလည်ဘက်လှည့် စံတိုင် တခု ရှိနေသည့်ပုံစံနှင့် ကိုယ်တိုင်လည်ပတ်(rotating) နေနှုန်းကို ဖော်ပြရာကျလျှင် ကိုယ်လည် လည်ပတ်နှုန်း (spin angular velocity) ဟု ခွဲခေါ်နိုင်၏။
အကိုးအကား ကဏ္ဍ:လှည့်လည်မှု ကဏ္ဍ:ရွေ့လျားမှု ကဏ္ဍ:ရူပဗေဒ ကဏ္ဍ:သင်္ချာ။
thumb|တာရင်းအမှတ်မှ ဖြာဆန့်သော ဤ ဗှတ္တမှာ အမှတ် ၏ တည်နေရာပြ ဗှတ္တာအဖြစ် ရှိအံ့။
ကာတက်စီးယန်း အမှတ်ချအိမ်၌မူ ဟု ဖြစ်။
ဂျီဩမေတြီတွင် အမှတ်တခုခု၏ တည်နေရာ(ပြ) ဗှတ္တာ () ဟူသည်မှာ လက်ရှိအသုံးပြုရာ အမှတ်ချအိမ် (သို့) တွေ့ကြုံရှုထောင့် ၏ တာရင်းအမှတ်နေရာမှ စံထား၍ ၎င်းအမှတ်၏ အာကာသ(နေရာရပ်ဝန်း) အတွင်း တည်နေရာကို ဖော်ပြသည့်၊ ဗှတ္တာ တခုအဖြစ် အမှတ်ချအိမ်၏ စံတိုင်တို့ အသီးသီးအလျောက် ပမာဏပြကိန်း တို့နှင့် အမှတ်ချအိမ်၏ စံအလွှားစိပ် တို့၏ ဟူသော (တိုင်းကြောင်း အရေအတွက် -ခု ရှိသလောက်၏ ပေါင်းလဒ်) ပုံစံမျိုးဖြင့် ထွက်ပေါ်တည်ရှိ၏။
တနည်းအားဖြင့်၊ တာရင်းအမှတ်ကို ၎င်းအမှတ်Pထံသို့ အရွေ့ (displacement) ပြောင်းရွှေ့ကြည့်မှုမျိုးThe term displacement is mainly used in mechanics, while translation is used in geometry. ဖြစ်လေရာ ဟုလည်း ဆိုနိုင်၏။
သမားရိုးကျ ယူကလစ်ဒ် ရပ်ဝန်းသဘော အတွင်း - ပုံစံနှင့်၊ အသုံးများသော ကာတက်စီးယန်း အမှတ်ချအိမ်အတွင်း တိုင်းကြောင်း (dimension) ၃ခုအဖို့ တည်နေရာပြ ဗှတ္တာက အောက်ပါအတိုင်း ဖြစ်မည်။
ဟု ကိန်းအုံတို့နှင့် တွက်ထုတ်ပုံမှာ အရင်းခံသင်္ချာပုံသေနည်းမျိုး ဖြစ်၏။
မြှောက်လဒ် ကိန်းအုံ ၃ခု၌ အလယ်ရှိ ထောင့်စက်ကိန်းအုံမှာ အတိုင်းဆတာအုံ အဖြစ် ပါဝင်ခြင်း ဖြစ်၏။
တည်နေရာ(Position) နှင့် အကွာအဝေး(Distance) တည်နေရာမှာ ဗှတ္တာ တိုင်းဖွယ် ဖြစ်၍ ပမာဏ သဘောရော၊ ဦးတည်ချက်(ဘက်လှည့်) သေဘာပါ ပါရှိ၏။
တည်နေရာ၏ ပမာဏရင်းသီးသန့်ကို အကွာအဝေး ဟူသော (ပမာဏသီးသန့်) စကေလာတိုင်းဖွယ် အဖြစ် ရှိအံ့။
ဤသည်မှာ ယူကလစ်ဒ် ရပ်ဝန်း၏ တာသေရင်း (မပြောင်းအလျား; invarience) လည်း ဖြစ်၍ ဤသို့ တွက်နိုင်၏။
တာသေရင်းမှာ ၎င်းအလျားသေ ဝှေ့ယမ်းနိုင်သော စက်ဝန်းလုံးအပိုင်း၏ အချင်းဝက်သဖွယ် ဖြစ်၍၊ ၎င်း၏ နှစ်ထပ်ကိန်းကို ဟု ရေးနိုင်၏။
ကိုယ်ပြန်မြှောက်ဒ် (inner product) အဖြစ်လည်း တွက်ထုတ်နိုင်၏။
အကိုးအကား ကဏ္ဍ:ရူပဗေဒ ကဏ္ဍ:သင်္ချာ ကဏ္ဍ:သဘာဝသိပ္ပံ။
မိုအာနာ () သည် ၂၀၁၆ ခုနှစ် အမေရိကန် ကွန်ပြူတာ-ကာတွန်း ဂီတ စိတ်ကူးယဉ်ရုပ်ရှင် ဖြစ်သည်။
ဝေါ်လ်တ် ဒစ္စနီ အန်နီမေးရှင်း စတူဒီယို့စ်မှ ထုတ်လုပ်ပြီး ဒါရိုက်တာ John Musker နှင့် ရွန် ကလီးမင့်မှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ မိုအာနာ (Moana) အဖြစ် ဩလီအီ ခရာဗလီအို မိုအာနာ (လူငယ်) အဖြစ် Louise Bush Maui အဖြစ် ဒွိန်း ဂျွန်ဆင် တာလာ (Tala) အဖြစ် ရေချယ် ဟောက်စ် Tui အဖြစ် Temuera Morrison တာမာတိုအာ (Tamatoa) အဖြစ် ဂျမိန်း ကလဲမန့် သိနာ (Sina) အဖြစ် Nicole Scherzinger ဟေးဟေး (Heihei) အဖြစ် အလန် တူဒီက ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၉၆% (သုံးသပ်သူ ၂၈၉ ဦး)Metacritic၈၁/၁၀၀ (သုံးသပ်သူ ၄၄ ဦး)FilmAffinity၆.၈/၁၀ (သုံးသပ်သူ ၂၆.၀၈၈ ဦး)CineMagia၈.၀/၁၀ ဆုများ ဆု ရက်စွဲ ကဏ္ဍ ရရှိသူ ရလဒ် ကိုးကား AARP Annual Movies for Grownups Awards ၆ ဖေဖော်ဝါရီ ၂၀၁၇ Best Movie for Grownups who Refuse to Grow Up မိုအာနာ အော်စကာဆု ၂၆ ဖေဖော်ဝါရီ ၂၀၁၇ အကောင်းဆုံးအန်နီမေးရှင်းရုပ်ရှင် John Musker, Ron Clements နှင့် Osnat Shurer အကောင်းဆုံးရုပ်ရှင်သီချင်း လင်း-မန်နူရယ် မီရန်ဒါ ("How Far I'll Go") ကိုးကား ပြင်ပလင့်ခ် ကဏ္ဍ:၂၀၁၆ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ကျိုတိုငါးပြတိုက် (京都水族館) သည် ဂျပန်နိုင်ငံ၊ ကျိုတိုမြို့၊ အုမဲခိုဂျိပန်းခြံအတွင်းတွင် တည်ရှိသည့် ငါးပြတိုက်တစ်ခု ဖြစ်သည်။
သမိုင်းကြောင်း left|thumbnail|Whole building left|thumbnail|interior ပြတိုက်ကို ၂၀၁၂ ခုနှစ်၊ မတ်လ ၁၄ ရက်နေ့တွင် ဖွင့်လှစ်ခဲ့သည်။
ဤပြတိုက်သည် ကုန်းတွင်းငါးပြတိုက်တစ်ခုဖြစ်ပြီး တုပပြုလုပ်ထားသည့် လူလုပ်ပင်လယ်ရေကို အသုံးပြုသည့် ဂျပန်နိုင်ငံ၏ ပထမဆုံးသော ငါးပြတိုက်လည်း ဖြစ်သည်။
ထို့အပြင် ဂျပန်နိုင်ငံတွင် တည်ရှိသည့် ကုန်းတွင်းငါးပြတိုက်များအနက် အကြီးဆုံးလည်း ဖြစ်သည်။
ကျိုတိုဘူတာ၏ အနီးအနားရှိ အုမဲခိုဂျိပန်းခြံအတွင်းတွင် တည်ရှိသည်။
ပြတိုက်ကို ORIX မြေယာအကျိုးဆောင်လုပ်ငန်းကို စီမံလျက်ရှိပြီး ၎င်းလုပ်ငန်းသည် ပန်းခြံ၏ မြေနေရာအစိတ်အပိုင်းအချို့နှင့် အနီးအနားရှိမြေနေရာများကို အငှားချထားသည်။
ORIX အဆောက်အဦကော်ပိုရေးရှင်းသည် ဒိုင်းခယောအုပ်စုတို့သည် ပြတိုက်၏ လုပ်ငန်းဆောင်တာများကို စီမံခန့်ခွဲလျက်ရှိသည်။
ငါးပြတိုက်အတွက်လိုအပ်သည့် ပင်လယ်ရေပမာဏသည် ပြတိုက်တစ်ခုလုံးတွင် အသုံးပြုသည့် ရေပမာဏ၏ ၉၀ ရာခိုင်နှုန်းရှိသည်။
၎င်းပင်လယ်ရေများကို တိုင်းဆဲအိကော်ပိုရေးရင်း၏ အဆင့်မြင့်ရေသန့်စင်သည့်စနစ်ကို အထောက်အပံ့ပေးထားသည်။
ပြတိုက်အဆောက်အဦသည် အလွှာသုံးလွှာပါဝင်သည်။
အဆောက်အဦတစ်ခုလုံး၏ ဧရိယာသည် ၅၉၄၈.၂၅ စတုရန်းကီလိုမီတာ ကျယ်ဝန်းသည်။
လူပေါင်း ၅၀၀၀ ဝင်ဆံ့သည်။
တည်ဆောက်မှုကုန်ကျစရိတ်သည် ခန့်မှန်းခြေ ယန်းငွေ ၆ ဘီလီယံခန့်ရှိသည်။
ပြတိုက်သည် ပထမနှစ်တွင် လာရောက်လည်ပတ်သူ ၂ သန်းရရှိရန် မျှော်မှန်းထားခဲ့သည်။
ရုပ်ပုံ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ဒေါ်မွှေးမွှေးခိုင် (၁၉၆၃ ဖွား) သည် မြန်မာလူမျိုး သံအမတ်ကြီးတစ်ဦး ဖြစ်သည်။
မြန်မာ့သမိုင်းတစ်လျှောက် ဒေါ်ခင်ကြည် ပြီးနောက် ဆဌမမြောက်ခန့်အပ်ခံရသည့် အမျိုးသမီးသံအမတ်ကြီးတစ်ဦး ဖြစ်ပြီး သူ့ကို အမျိုးသားဒီမိုကရေစီအဖွဲ့ချုပ်အစိုးရလက်ထက်တွင် ခန့်အပ်ခဲ့သည်။
လက်ရှိတွင် အီတလီနိုင်ငံ ဆိုင်ရာ မြန်မာသံအမတ်ကြီးအဖြစ် တာဝန်ထမ်းဆောင်နေသည်။
ယင်းမတိုင်မီက သူသည် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖွဲ့ရုံး၊ နယူးယောက်မြို့မှ ဒုတိယအမြဲတမ်းကိုယ်စားလှယ် ဖြစ်ခဲ့သည်။
ပညာရေး သူသည် ရန်ကုန်တက္ကသိုလ် မှနေ၍ အင်္ဂလိပ်စာဘာသာရပ် ဖြင့် ၁၉၈၃-၁၉၈၄ ခုနှစ် တွင် ဘီအေဘွဲ့ ရရှိခဲ့သည်။
ယင်းနောက် ဝင်ခွင့်စာမေးပွဲ ဖြေဆိုပြီး နိုင်ငံခြားရေးဝန်ကြီးဌာန သို့ အလုပ်ဝင်ရောက်လာသည်။
ထိုစဉ်က လူ၃၀ သာ ဝင်ခွင့်အောင်မြင်ခဲ့ပြီး ထိုထဲအမျိုးသမီး ၅ဦးသာပါရာ သူက တစ်ဦးအပါအဝင်ဖြစ်ခဲ့သည်။
သံရေး၊တမန်ရေးတာဝန်များကို အောက်ခြေအဆင့်မှနေ၍ ထမ်းဆောင်ခဲ့သူလည်းဖြစ်သည်။
သံတမန်လောက တွင် နှစ်ပေါင်း၂၅ နှစ်ကျော် ကျင်လည်ခဲ့ပြီးနောက် ၂၀၁၁ခုနှစ် ဇူလိုင်လ တွင် ဗီယက်နမ်နိုင်ငံ ဆိုင်ရာ မြန်မာသံရုံး၊သံရုံးယာယီတာဝန်ခံ ဖြစ်လာသည်။
ယင်းနောက် နိုင်ငံခြားရေးဝန်ကြီးဌာန သို့ ပြန်လည်ဝင်ရောက်ပြီး အပြည်ပြည်ဆိုင်ရာအဖွဲ့အစည်းများနှင့်စီးပွားရေးဦးစီးဌာန တွင် ညွှန်ကြားရေးမှူး တာဝန် ထမ်းဆောင်သည်။
၂၀၁၇ခုနှစ် စက်တင်ဘာလ အရောက်တွင် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖွဲ့ရုံး (နယူးယောက်မြို့)၏ ဒုတိယအမြဲတမ်းကိုယ်စားလှယ် အဖြစ် တာဝန်ပေးခံရသည်။
ယင်းတာဝန်ကို ၂၀၁၉ ခုနှစ် နှစ်ကုန်ပိုင်းကာလအထိ တာဝန်ထမ်းသည်။
သူသည် ထိုတာဝန်ထမ်းဆောင်စဉ် ရခိုင်ပြည်နယ်အရေးကိစ္စ နှင့် ပတ်သတ်ပြီး ကုလသမဂ္ဂ တွင် မြန်မာကိုယ်စားဝင်ဖြေရှင်းပေးရသူတစ်ဦး အနေဖြင့် ပါဝင်ခဲ့ရသည်။
သံအမတ်ကြီးဘဝ ၂၀၁၉ ခုနှစ် အောက်တိုဘာလ ၂၁ရက် တွင် နိုင်ငံတော်သမ္မတဦးဝင်းမြင့် က သူ့ကို ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖွဲ့ရုံး(နယူးယောက်မြို့)၏ ဒုတိယအမြဲတမ်းကိုယ်စားလှယ် အဖြစ်မှ အီတလီသမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် ပြောင်းရွှေ့ခန့်အပ်လိုက်ရာ မြန်မာ့သမိုင်းတစ်လျှောက် ဆဌမမြောက်အမျိုးသမီးသံအမတ်ကြီး ဖြစ်လာသည်။
၂၀၂၀ပြည့်နှစ် ဇူလိုင်လ ၉ ရက်နေ့တွင် ယင်းတာဝန် ဝတ္တရားအပြင် ရိုမေးနီးယားနိုင်ငံ ဆိုင်ရာ မြန်မာသံအမတ်ကြီးအဖြစ်လည်းကောင်း၊ ၂၀၂၀ပြည့်နှစ် ဩဂုတ် ၁၃ ရက်တွင် ပေါ်တူဂီသမ္မတနိုင်ငံဆိုင်ရာ မြန်မာသံအမတ်ကြီး အဖြစ်လည်းကောင်း၊ဆက်၍ ၂၀၂၀ပြည့်နှစ် စက်တင်ဘာ ၂၂ရက်နေ့ တွင် ဟယ်လင်းနစ်သမ္မတနိုင်ငံဆိုင်ရာ မြန်မာသံအမတ်ကြီး အဖြစ်လည်းကောင်း ပူးတွဲတာဝန်များအသီးသီးပေးအပ်ခဲ့သည်။
ကျိုတိုဘူတာ သည် ဂျပန်နိုင်ငံ၊ ကျိုတိုမြို့တွင် တည်ရှိသည့် အဓိကကျသည့် ဘူတာတစ်ခုဖြစ်သည်။
ဤဘူတာအဆောက်အဦသည် ဂျပန်နိုင်ငံရှိ ဘူတာများထဲတွင် နဂိုယဘူတာပြီးလျှင် ဒုတိယမြောက်အကြီးဆုံး ဘူတာအဆောက်အဦတစ်ခုလည်း ဖြစ်သည်။
ထို့အပြင် ဈေးဝယ်စင်တာများ၊ ဟိုတယ်များ၊ ရုပ်ရင်ရုံများ၊ အစိုးရဝန်ဆောင်မှုရုံးများ စသည်တို့ပါဝင်သည့် အဆောက်အဦများထဲတွင် နိုင်ငံ၏ အကြီးဆုံး ဖြစ်သည်။
အဆောက်အဦသည် ၁၅ ထပ်အဆောက်အဦ ဖြစ်သည်။
ဤဘူတာတွင် ကျိုတိုမြို့လေကြောင်းဂိတ်တစ်ခုလည်း ၂၀၀၂ ခုနှစ်၊ ဩဂုတ်လ ၃၁ ရက်အနေ့အထိ တည်ရှိခဲ့ဖူးသည်။
ရထားလိုင်းများ Railroad map around Kyoto station ကျိုတိုဘူတာတွင် အောက်ပါရထားလိုင်းများ ပြေးဆွဲလျက်ရှိသည်။
JR Central တိုးခိုင်းဒိုးရှင်ခန်ဆန် JR West ဘိဝခိုလိုင်း (တိုးခိုင်းဒိုးလမ်းကြောင်း) JR ကျိုတိုလိုင်း (တိုးခိုင်းဒိုးလမ်းကြောင်း) ဆဂနိုလိုင်း (ဆန်းအင်းလမ်းကြောင်း) နာရလိုင်း ခင်တဲဆွတ်ရထားလမ်းကြောင်း ကျိုတို/ ခရှိဟရလိုင်း ကျိုတိုလိုင်း ကျိုတိုမြို့ပတ်လမ်းကြောင်း ခရဆုမလိုင်း အထက်ပါရထားလိုင်းများအပြင် အောက်ပါရထားလိုင်းများသည်လည်း ကျိုတိုဘူတာကို ဖြတ်သန်းကာ ပြေးဆွဲလျက်ရှိသည်။
JR West ခိုဆဲအိလိုင်း ခုဆဆွတ်လိုင်း JR West/ JR Central ခင်တဲဆွတ် (Kintetsu) ကျိုတိုမြို့ပတ် မြေအောက်ရထား ဘူတာပုံစံ မြေအောက်ရထားလမ်းကြောင်းတွင် လမ်းကြောင်းနှစ်ခုပါဝင်ပြီး အလယ်တွင် ပလက်ဖောင်းတစ်ခုပါဝင်သည့်ပုံစံ ဖြစ်သည်။
1■ for , and 2for , , သမိုင်းကြောင်း ဒုတိယကျိုတိုဘူတာ thumb|တတိယကျိုတိုဘူတာ ၁၈၇၆ ခုနှစ်၊ စက်တင်ဘာလ ၅ ရက်နေ့တွင် မီးရထားဆိုင်ရာအစိုးရအဖွဲ့သည် ခိုးဘေးမြို့မှ ရောက်ရှိလာကြသည်။
ထိုအချိန်တွင် ကျိုတိုဘူတာသည် တည်ဆောက်နေဆဲဖြစ်သည်။
ဘူတာမဖွင့်လှစ်မီအထိ အိုးမိယဒိုအိုရိ (အိုးမိယလမ်း) ဘူတာကို ယာယီဘူတာအနေဖြင့် အသုံးပြုထားသည်။
ပထမဆုံးသော ကျိုတိုဘူတာကို ၁၈၇၇ခုနှစ်၊ ဖေဖော်ဝါရီလ ၅ ရက်နေ့တွင် ဖွင့်လှစ်ခဲ့သည်။
လက်ရှိကျိုတိုဘူတာကို ၁၉၉၇ ခုနှစ်တွင် ကျိုတိုမြို့ ၁၂၀၀ နှစ်ပတ်လည်အမှတ်တရအနေဖြင့် ဖွင့်လှစ်ခဲ့သည်။
ဤဘူတာသည် အမြင့် ၇၀ မီတာရှိပြီး အရှေ့မှ အနောက်သို့ ၄၇၀ မီတာ ရှိသည်။
စုစုပေါင်းကြမ်းခင်းဧရိယာသည် ၂၃၈,၀၀၀ စတုရန်းကီလိုမီတာရှိသည်။
ဗိသုကာပိုင်းဆိုင်ရာအနေဖြင့် ဤဘူတာတွင် ၂၀ ရာစု၏ လက်ရာများကို မြင်တွေ့နိုင်သည်။
ဗိသုကာပညာရှင်တစ်ဦးဖြစ်သည့် ဟိရိုရှိဟရသည် ဒီဇိုင်းရေးဆွဲခဲ့သည်။
ကျိုတိုသည် ယဉ်ကျေးမှုဆိုင်ရာအဆောက်အဦများ ပေါများသည့်အတွက် ဂျပန်နိုင်ငံရှိ ခေတ်မီမှုအနည်းဆုံးသောမြို့များထဲတွင် တစ်ခုအပါအဝင်ဖြစ်သည်။
ဤဘူတာကို ၁၉၉၀ နှစ်လယ်လက်ရာများအတိုင်း ဆောက်လုပ်ရန်အတွက်လည်း တုန့်ဆိုင်းမှုများရှိခဲ့သည်။
ခရီးသည်အချက်အလက် ၂၀၁၆ ခုနှစ်တွင် JR West ကို အသုံးပြုသူ နေ့စဉ် ခရီးသည်အရေအတွက် ၂၀၀,၄၂၆ ဦး (တက်ရောက်စီးနင်းသည့် ခရီးသည်များ) အထိ အသုံးပြုခဲ့ကြသည်။
JR West လမ်းကြောင်း၏ ဘူတာများထဲတွင် အိုဆာကာဘူတာပြီးလျှင် ဒုတိယမြောက်အလုပ်အများဆုံးဘူတာလည်း ဖြစ်သည်။
+ စီမံခန့်ခွဲမှုအချက်အလက်များအရ နှစ်ပတ်လည်စီးနင်းကြသည့် ခရီးသည်အရေအတွက် ခုနှစ် JR West(Boarding) JR Central(Boarding) Kintetsu(Total) မြေအောက်ရထား(Total) 1908 2,255,334 2000 60,120,000 12,101,000 43,666,000 38,422,000 2005 64,388,000 11,286,000 39,607,000 38,582,000 2010 67,056,000 11,580,000 37,818,000 38,605,000 2015 73,216,000 13,566,000 37,224,000 44,459,000 ပတ်ဝန်းကျင်နေရာများ ဘတ်စကားဂိတ်များ မီဒီယာတွင် ပါဝင်မှုများ ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
တိုင်းမဆွတ်ဒန်းအိနရိနတ်ကျောင်း သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် နတ်ကျောင်းတစ်ခု ဖြစ်သည်။
thumbnail|Exit No. 3 at Karasuma-Ayanokōji intersection ရှိဂျောဘူတာ သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားလမ်းကြောင်းနှင့် ခရဆုမလမ်းကြောင်းပေါ်တွင် တည်ရှိသည်။
ဘူတာသည် ခရဆုမလမ်း၏ မြေအောက်တွင် တည်ဆောက်ထားပြီး ရှိဂျောလမ်းမကို ကန့်လန့်ဖြတ်ကာ တည်ရှိသည်။
မြေအောက်ရှိ ကူးလူးသွားလာရာလမ်းကြောင်းသည် ရှိဂျောလမ်းအောက် ဟန်းခယူးကျိုတိုလမ်းကြောင်းပေါ်ရှိ ခရဆုမဘူတာဘူတာနှင့် ဆက်စပ်လျက်ရှိသည်။
ရထားလိုင်းများ ကျိုတိုမြို့ပတ်မြေအောက်ရထားလိုင်း ခရဆုမလိုင်း (ဘူတာအမှတ် K09) ဘူတာပုံစံ လမ်းကြောင်းနှစ်ခုရှိပြီး အလယ်တွင် ပလက်ဖောင်းပါဝင်သည်။
ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
ဟိဂရှိဟွန်းဂန်းဂျိ၏ အရှေ့လမ်းပိုင်းတစ်နေရာ ခရဆုမလမ်း (烏丸通り、Karasuma Dōri)သည် ဂျပန်နိုင်ငံ၊ ကျိုတိုမြို့တွင် တည်ရှိသည့် လမ်းမတစ်ခုဖြစ်ပြီး မြို့၏ တောင်ဘက်နှင့် မြောက်ဘက်သို့ သွယ်တန်းတည်ရှိသည်။
(in Japanese) ဤလမ်းမသည် နိုင်ငံအဆင့်လမ်းမအမှတ် ၂၄ နှင့် နိုင်ငံအဆင့်လမ်းမအမှတ် ၃၆၇ ပေါ်ရှိ လမ်းတစ်ခုလည်း ဖြစ်သည်။
ခရဆုမမြေအောက်ရထားလိုင်းကြောင်းသည် ဤလမ်း၏ မြေအောက်ဘက်တွင် တည်ရှိလျက်ရှိသည်။
ကိုးကား ကဏ္ဍ:ဂျပန်နိုင်ငံရှိ လမ်းများ။
ဂျုရှင်းခန်းရှိ ဆဲတကျောင်းဝန်း ရုခိုခုတက္ကသိုလ် (龍谷大学, Ryūkoku Daigaku) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။
ဤတက္ကသိုလ်ကို ၁၆၃၉ ခုနှစ်တွင် ဗုဒ္ဓဘာသာရဟန်းတော်များအတွက် ပညာသင်ကြားရာကျောင်းတစ်ခုအဖြစ် နိရှိဟွန်းဂန်းဂျိတွင် တည်ထောင်ခဲ့သည်။
၁၈၇၆ ခုနှစ်တွင် လောကီဆိုင်ရာပညာရပ်များကို သင်ကြားသည့် တက္ကသိုလ်တစ်ခု ဖြစ်လာခဲ့သည်။
၁၈၈၇ ခုနှစ်တွင် တက္ကသိုလ်ရှိ ပါမောက္ခများနှင့် ကျောင်းသားများသည် စာပေဆိုင်ရာမဂ္ဂဇင်းတစ်ခုဖြစ်သည့် ချူးအိုးခိုးရွန် ကို တည်ထောင်ခဲ့ကြသည်။
ဤတက္ကသိုလ်သည် ကျောင်းဝန်းသုံးခုရှိပြီး ဖုခခုဆ၊ ကျိုတိုမြို့ရှိ အိုးမိယနှင့် ရှိဂခရိုင်ရှိ ဆဲတတို့တွင် တည်ရှိသည်။
ကျောင်းဝင်းများသည် ဆေးလိပ်ကင်းစင်မြေများ ဖြစ်ကြသည်။
Ryūkoku University Mission Statement ryukoku.ac.jpဤတက္ကသိုလ်သည် ခန်းဆိုင်းဒေသရှိ တစိတစ်ပိုင်းအဓိကကျသည့်ပုဂ္ဂလိကတက္ကသိုလ်များအုပ်စု "San-Kin-Ko-Ryu"(産近甲龍), တွင် ပါဝင်သည်။
မဟာဌာနများ ကောလိပ်သင်တန်းများ စာပေဌာန စီးပွားရေးဌာန စီးပွားစီမံဌာန ဥပဒေဌာန နိုင်ငံတကာလေ့လာရေးဌာန အဆင့်မြင့်သိပ္ပံနှင့် နည်းပညာဌာန လူမှုရေးသိပ္ပံပညာဌာန မူဝါဒရေးရာလေ့လာမှုဌာန စိုက်ပျိုးရေးဌာန စိတ်ပညာဌာန ဘွဲ့လွန်သင်တန်းများ စာပေဌာန စီးပွားရေးဌာန စီးပွားစီမံဌာန ဥပဒေဌာန မူဝါဒသိပ္ပံဌာန နိုင်ငံတကာလေ့လာရေးဌာန အဆင့်မြင့်သိပ္ပံနှင့် နည်းပညာဌာန လူမှုရေးသိပ္ပံပညာဌာန လက်တွေ့ရှင်းဗုဒ္ဓဘာသာလေ့လာရေးဌာန စိုက်ပျိုးရေးဌာန ထင်ရှားသည့် ကျောင်းသားဟောင်းများ ယုဂျိဖုအိ - ဂျပန်ဗဟိုအစိုးရ၏ အဖွဲ့ဝင်တစ်ဦး ဖြစ်သည်။
အယနိုဆွတ်ဂျိ - အဆိုတော်နှင့် တေးရေးဆရာ တခမရိုရှိဂရခိ - ဗုဒ္ဓဘာသာဆိုင်ရာပညာရှင်၊ နောက်ပိုင်းတွင် တက္ကသိုလ်၏ ဥက္ကဋ္ဌ ဖြစ်လာခဲ့သည်။
ပြင်ပလင့်များ Ryukoku Museum ကိုးကား ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ။
တမ်းဘဂုချိဘူတာ သည် ဂျပန်နိုင်ငံ၊ ကျိုတိုမြို့၊ ရှိမိုဂယောမြို့တွင် တည်ရှိသည့် ဘူတာတစ်ခုဖြစ်သည်။
ရထားလိုင်းများ West Japan Railway Company (JR West) ဆဂနိုလိုင်း (ဆန်းအင်းလမ်းကြောင်း) ဘူတာပုံစံ အဆင့်တိုးမြှင့်ထားသည့် ဘူတာတွင် လမ်းကြောင်းနှစ်ပါဝင်ပြီး ပလက်ဖောင်းတစ်ခု ပါရှိသည်။
သမိုင်းကြောင်း ကျိုတိုမီးရထားလမ်းကို နိဂျောမှ အိုးမိယ (ယာယီကျိုတိုဘူတာအဖြစ် အသုံးပြုခဲ့စဉ်) သို့ တိုးချဲ့ခဲ့ချိန်ဖြစ်သည့် ၁၉၈၇ ခုနှစ်၊ ဧပြီလ ၂၇ ရက်နေ့တွင် ဘူတာကို ဖွင့်လှစ်ခဲ့သည်။
၁၉၇၆ ခုနှစ်၊ မတ်လ ၁၆ ရက်နေ့တွင် ဘူတာကို မြောက်ဘက်သို့ မီတာ ၅၀၀ (၁၆၀၀ ပေ) ရွှေ့ခဲ့ပြီး အဆင့်မြှင့်တင်မှုများ ပြုလုပ်ခဲ့သည်။
ထိုအချိန်တွင် ကျိုတိုမြို့ဗဟိုအရောင်းဈေး၏ ကုန်စည်တင်ချဘူတာ ဖြစ်ခဲ့သည်။
ကုန်စည်တင်ချဘူတာအဖြစ် အသုံးပြုခြင်းကို ၁၉၈၄ ခုနှစ်၊ ဖေဖော်ဝါရီလ ၁ ရက်နေ့တွင် ပိတ်သိမ်းခဲ့သည်။
ဘူတာကို အမှတ်စဉ်သတ်မှတ်ခြင်းကို ၂၀၁၈ ခုနှစ်၊ မတ်လတွင် စတင်ခဲ့ပြီး ဘူတာအမှတ် JR-E03 အဖြစ် စာရင်းသွင်းခဲ့သည်။
အနီးအနားရှိ နေရာများ ဘူတာသည် ကျိုတိုဗဟိုလက်ကားဈေးနှင့် ဆက်စပ်လျက်ရှိသည်။
thumb|Elevated platform, March 2006 ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
ရှောဆဲအန်းဥယျာဉ် (渉成園) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပန်းခြံတစ်ခုဖြစ်သည်။
ပန်းခြံတွင် လက်ဖက်ရည်ဆိုင်များ၊ ဗုဒ္ဓဘာသာဘုရားစင်တစ်ခုနှင့် ရေကန်နှစ်ခုပါဝင်သည်။
ဤဥယျဉ်၏ အမည်သည် ဆင်းနယောရှောနင်း၏ အမည်ကို အစွဲပြုကာပေးခဲ့သည်။
ဆင်းနယောရှောနင်းသည် ၁၆၅၃ ခုနှစ်တွင် အနားယူသည့်အခါတွင် ဤပန်းခြံကို နေထိုင်ရာအိမ်အဖြစ် အသုံးပြုခဲ့သည်။
ဥယျာဉ်သည် ၃၅၀၀၀ စတုရန်းမီတာခန့် ကျယ်ဝန်းသည်။
အလယ်တွင် ကြီးမားသည့် ကန်တစ်ခုရှိပြီး ကန်၏ ပတ်လည်တွင် လူလျှောက်လမ်းများ ပါရှိသည်။
သမိုင်းကြောင်းများအရ ဥယျာဉ်ကို ကျောင်းထိုင်ဆရာတော်များ၏ အနားယူရာနေရာအဖြစ်သုံးပြုခဲ့ကြသည်။
ထို့အပြင် လက်ဖက်ရည်သောက်ပွဲများနှင့် အိုးလုပ်ငန်းပန်းချီရေးဆွဲခြင်းများလည်း ဤဥယျာဉ်တွင် လုပ်ဆောင်ခဲ့ကြသည်။
လက်ရှိအချိန်တွင် ဥယျာဉ်ကို အများပြည်သူ အသုံးပြုနိုင်ရန် ဖွင့်လှစ်ထားရှိသည်။
ဂျပန်အစိုးရသည် သဘာဝအလှတရားများရှိသည့်နေရာအဖြစ် သတ်မှတ်ထားသည်။
နိရှိဟွန်းဂန်းဂျိ (西本願寺) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဂျောဒိုးရှင်းရှူးဗုဒ္ဓဘာသာကျောင်းတော်တစ်ခုဖြစ်သည်။
ဤကျောင်းတော်သည် “ဟွန်းဂန်းဂျိဟ” ၏ ပင်မကျောင်းဆောင်အဖြစ် တည်ရှိသည်။
ဤကျောင်းတော်သည် ကျိုတိုတွင် တည်ရှိသည့် ဂျောဒိုးရှင်းရှူးကျောင်းတော်နှစ်ခုထဲမှ တစ်ခုလည်း ဖြစ်သည်။